मॉस्को. भारत-रूस के बीच गुरुवार को कुल 16 एग्रीमेंट हुए। इसमें मेक इन इंडिया मिशन के तहत 'कामोव-226' हेलिकॉप्टर बनाना शामिल है। यह मेक इन इंडिया के तहत भारत को मिला पहला डिफेंस प्रोजेक्ट है।
UNSC में भारत की परमानेंट मेंबरशिप का सपोर्ट
- पुतिन ने कहा कि रूस यूनाइटेड नेशन्स सिक्युरिटी काउन्सिल (UNSC) में भारत की परमानेंट मेंबरशिप का समर्थन करता है।
- उन्होंने भारत को इसका मजबूत उम्मीदवार बताते हुए कहा कि वह इस वर्ल्ड बॉडी में रिस्पॉन्सिव इनिशिएटिव को आगे बढ़ा सकता है।
- पुतिन ने भारत और रूस के टॉप सीईओज से मुलाकात के दौरान कहा, "भारत और रूसी कंपनियों के बीच सहयोग के लिहाज से हाई-टेक, इनोवेशन, एनर्जी, एयरक्राफ्ट बिल्डिंग, फार्मा और डायमंड सबसे अधिक संभावनाओं से संपन्न सेक्टर हैं।"
ज्वाइंट स्टेटमेंट में पीएम ने क्या कहा?
- पीएम मोदी ने कहा कि हम चाहते हैं रूस के साथ भारत का संबंध सिर्फ हाइड्रोकार्बन तक सीमित न रहे, बल्कि वह (रूस) भारत की ग्रोथ स्टोरी का अहम हिस्सा बने।
- ज्वाइंट स्टेटमेंट में मोदी ने एक बार फिर टेररिज्म का मुद्दा उठाते हुए पूरी दुनिया को इसके खिलाफ एक होकर लड़ने की अपील की।
- मोदी ने यह भी कहा, "टेररिस्ट ग्रुप और टारगेट कंट्रीज में बिना कोई भेद किए दुनिया को एकजुट होकर टेररिज्म के खिलाफ लड़ना होगा।"
पीएम के बयान के क्या मायने हैं?
- मोदी के इस बयान को इशारों में अमेरिका के खिलाफ स्टैंड लेने और सीरिया में रूस की सैन्य कार्रवाई के समर्थन के तौर पर देखा जा रहा है।
- दरअसल, अमेरिका लगातार रूस पर आरोप लगाता रहा है कि वह असद सरकार के फेवर में आईएस आतंकियों की बजाए विद्रोहियों को टारगेट कर रहा है।
- वहीं, अमेरिका पर आरोप है कि वह असद के खिलाफ लड़ने वाले विद्रोहियों को हथियार, पैसा और ट्रेनिंग देकर मदद करता है।
- अमेरिका और वेस्ट के कई देश सीरिया के प्रेसिडेंट बशर अल-असद के विरोधी हैं। वे उन्हें सत्ता से बेदखल कर सरकार में अपने मोहरे बैठाना चाहते हैं।
सीरिया में क्या चल रहा इस वक्त?
- बीते पांच साल से सीरिया जंग का मैदान बना हुआ है। वहां कई मोर्चे बने हुए हैं।
- एक ओर सीरियन गवर्नमेंट और विपक्षी गुटों के बीच संघर्ष चल रहा है। दूसरी ओर, आईएस भी सीरिया के काफी हिस्से पर कब्जा कर खून-खराबा कर रहा है।
आगे की स्लाइड्स में पढ़ें, मोदी के गुरुवार दौरे का अपडेट्स...
hin_Deva bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva